Sjefs: Spanwerk op Kanoneiland | Vrouekeur
Geskryf deur Vrouekeur Staff 09/01/2017
By African Vineyard Gastehuis en Spa op Kanoneiland is die sjef-situasie effe anders as by ander vierster-gastehuise of -hotelle: hier is dit spanwerk wat die gaste se monde laat water.
Deur Maryke Roberts en Theuns de Bruin
Loy Motepe was aanvanklik ’n wingerdwerker, maar haar potensiaal was gou duidelik en sy het in die huis en toe gastehuis begin werk. Vandag is sy die raakvatter wat al die vleisdisse maak en onder haar vingers kry skaapbredie en beesstert en Karootjoppies nuwe betekenis. Alida Khowe is die fyngebak-ster en gaste vra maklik vir ’n tweede happie van haar malvapoeding of suurlemoentert.
Theuns en Elmarie se voorliefde vir reis en om ander kulture te ervaar en te ontdek, het oorgespoel na eksperimentering met kos. Die uitdaging is om dit wat van toentertyd deel was van hul kinderherinneringe te kombineer met hul nuwe ervarings en só ’n unieke, eerlike kos-ervaring te skep.
Daar is min mense wat Theuns – ’n Kalahari-kind – kan nadoen met sy kennis van vleis. Die De Bruins sê om Loy en Alida op te lei, gee hulle soveel bevrediging. “Dit gee ’n vonkel in die oog wanneer die gaste vir ’n tweede skeppie vra en dan vir ’n resep skimp. Die antwoord is altyd: ‘Kom kuier weer, sodat ons julle verder kan bederf!’”
Het jy ’n spesiale gereg/dis waarvoor jy nou al bekend is?
Het jy ’n gunstelingresepteboek?
Theuns: Ek het in die Kalahari grootgeword en is mal oor roosterkoek en vleis met ’n vaalsous.
Elmarie: Kerrie met sterk geure – ek glo dat al jou sintuie jou kos-ervaring beïnvloed.
Wat is vir jou belangrik by die bediening van kos – kerse, goeie linne, vars blomme, ens?
Elmarie: Vars blomme, lapservette, goeie glase, kerslig – alles kommunikeer respek vir diegene aan wie jy die kos voorsit.
Elmarie: My kosstyl is kreatief, daar is geen beperking nie – elke bestanddeel of produk wat jy nie in jou huis het nie, gee die geleentheid om iets nuuts te skep. Ek hou nie van strukture nie – ek hou nie van bak nie, jy moet by ’n resep bly! Daarom hou ek meer van kosmaak, jy kan die hele tyd skep en nuwe ervarings optower.
Voeg grofgekapte pekanneute en groenvye by die mengsel. Gooi in ’n groterige oondvaste bak. Bak 30 minute as die resep enkel gemaak word en 45 minute indien dubbel.
Room botter en suiker saam, gooi kookwater, room en geursel by. Meng en giet stadig oor die poeding sodra dit uit die oond kom.
Wenk: Vir ekstra geur, voeg ’n bietjie Amarula of Lavoka by voor die sous oor die poeding gegooi word.
Sjefs: Karl Tessendorf en Greg Gilowey